CELEX: 22007D0085(01)
Language: da
Date: 2007-07-06 00:00:00
Title: Afgørelse truffet af Det Blandede EØS-udvalg nr. 85/2007 af 6. juli 2007 om ændring af bilag VI (Social sikring) til EØS-aftalen

13.12.2007   
            
            
               DA
            
            
               Den Europæiske Unions Tidende
            
            
               L 328/29
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 85/2007
   af 6. juli 2007
   om ændring af bilag VI (Social sikring) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag VI til aftalen blev ændret ved Det blandede EØS-udvalgs afgørelse nr. 118/2006 af 22. september 2006 (1).
            
         
               (2)
            
            
               Afgørelse nr. 204 af 6. oktober 2005 truffet af De Europæiske Fællesskabers Administrative Kommission for Vandrende Arbejdstageres Sociale Sikring om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (serie E 200) (2) bør indarbejdes i aftalen.
            
         
               (3)
            
            
               Afgørelse nr. 206 af 15. december 2005 truffet af De Europæiske Fællesskabers Administrative Kommission for Vandrende Arbejdstageres Sociale Sikring om forretningsordenen for og sammensætningen af Revisionsudvalget under Den Administrative Kommission for Vandrende Arbejdstageres Sociale Sikring (3) bør indarbejdes i aftalen.
            
         
               (4)
            
            
               Afgørelse nr. 184 og 188 truffet af De Europæiske Fællesskabers Administrative Kommission for Vandrende Arbejdstageres Sociale Sikring, der er indarbejdet i aftalen, erstattes af afgørelse nr. 204.
            
         
               (5)
            
            
               Afgørelse nr. 86 og 159 truffet af De Europæiske Fællesskabers Administrative Kommission for Vandrende Arbejdstageres Sociale Sikring, der er indarbejdet i aftalen, erstattes af afgørelse nr. 206 —
            
         TRUFFET FØLGENDE AFGØRELSE:
   Artikel 1
   I bilag VI til aftalen foretages følgende ændringer:
   
               1)
            
            
               Teksten til punkt 3.43 (afgørelse nr. 158), 3.64 (afgørelse nr. 188) og 3.8 (afgørelse nr. 86) udgår.
            
         
               2)
            
            
               Følgende punkter indsættes efter punkt 3.78 (afgørelse nr. 202):
               
                           »3.79.
                        
                        
                           
                              32006 D 0613: Afgørelse nr. 204 af 6. oktober 2005 truffet af De Europæiske Fællesskabers Administrative Kommission for Vandrende Arbejdstageres Sociale Sikring om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (serie E 200) (EUT L 254 af 16.9.2006, s. 1).
                        
                     
                           3.80.
                        
                        
                           
                              32006 D 0352: Afgørelse nr. 206 af 15. december 2005 truffet af De Europæiske Fællesskabers Administrative Kommission for Vandrende Arbejdstageres Sociale Sikring om forretningsordenen for og sammensætningen af Revisionsudvalget under Den Administrative Kommission for Vandrende Arbejdstageres Sociale Sikring (EUT L 130 af 18.5.2006, s. 39).«
                        
                     
         Artikel 2
   Den islandske og den norske udgave af afgørelse nr. 204 og 206, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 7. juli 2007, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 6. juli 2007.
      
         
            På vegne af Det Blandede EØS-udvalg
         
         Stefán Haukur JÓHANNESSON
         
         
            Formand
         
      
   
   
      (1)  EUT L 333 af 30.11.2006, s. 42.
   
      (2)  EUT L 254 af 16.9.2006, s. 1.
   
      (3)  EUT L 130 af 18.5.2006, s. 39.
   
      (4)  Ingen forfatningsmæssige krav angivet.